CBN News - Jaapanis evakueeriti ohtlike elutuungimuste tõttu üle 90 000 elaniku peale märtsikuist maavärinat, tsunaamit ja tuumakriisi. Mõnede jaoks hakkab see reaalsus kohale jõudma, et ta ei saa enam kunagi pöörduda tagasi koju. Kuid selle hirmu ja kurbuse keskel, on kristlased olnud abistamas. Surmavale radiatsiooni ohule vaatamata, lähevad töölised Jaapani Fukushima Daiichi tuumajõujaama siiski tööle. Vähemalt seitsme mehe jaoks on see igapäevane usuproov Jumala väesse, mis neid kaitseb kahju eest. Akira Sato on pastoriks Fukushima Daiichi Seisho Baptisti koguduses ning aitab neid mehi. "Mõned lähevad sinna julgelt, kuid neil on ka kartust," rääkis ta. "Kuid neil on usku Jumalasse ning meie kogudus toetab neid palvega." Ameerika misjonär, Scot Eaton, õpetas varem inglise keelt selles koguduses mis asub vaid mõned kilomeetrid eemal tuumajaamast. Ta teab üht jaama töölist, kes jooksis hirmunult ära ning leidis koos oma perega peidupaiga koguduse peetavas varjupaigas. See mees tuli Kristuse juurde ning otsustas siis tuumajaama tagasi minna. "Ma õpetasin kunagi tema naist ja tütart oma inglise keele tunnis. Olen juba mõnda aega selle perekonna eest palvetanud," meenutas Eaton. "Sel ajal, kui ta oli koguduse juures, sai ta kristlaseks ning tundis, et Jumal käskis tal minna tagasi ning jagada seda sõnumit oma kaastöölistega," rääkis ta. Paljud kogukonna liikmed evakueerusid koos kogudusega Tokyo eeslinnadesse. Üks sellistest gruppidest suunab oma meeleheite ja viha trummi mängimisse. Selle grupi juht, Yokoyama, rääkis, et trummid on teraapia. "Kõik, mis mul oli, mu äri, mu kodu, mille ma ehitasin omaenda kätega .. pidime maha jätma oma perega," rääkis ta. "Kui ma olen kodus, siis tekib mul paanika, aga kui ma mängin trummi, siis tunnen rõõmu, kasvõi lühikeseks ajaks." Eaton loodab, et ühel päeval mängivad need mehed trumme mitte trotsi pärast, vaid ülistusena. "Minu kogu elu visioon on näha, et seda kasutatakse Jumala kiitusena," rääkis ta. Samalajal, kui pastor Sato kogudus kolis kaugele oma kogukonnast, jäid paljud evakueeritud oma kodude lähistele. Vaatamata ohule loodavad nad, et pöörduvad ühel päeval tagasi. Mõnedes piirkondades ei ole lastel lubatud väljas mängida ohu tõttu, et nad puutuvad kokku liiga suure koguse radiatsiooniga. Üks kristlik kogudus selles piirkonnas aitas umbes 2500 pagulast sellega, et andis neile 'esmaabi paki elu alustamiseks.' Iga komplekt sisaldas põhilisi köögitarbeid, tööriistu ning isegi väheke mööblit. Grace Communiti Service pastor, Toyomi Sanga, rääkis, et need komplektid toovad lootust pagulastele. "Me kohtasime üht ema ja tütart, kes mõlemad on üksikemad. Nad plaanisid teha koos enesetapu, kuid peale seda kui me nendega kohtusime, ütlesid nad, et nad mõistsid, et Jumal on elav," rääkis Sanga. "Kui me neid pagulasi kohtame ja palvetame nende eest, siis nad küsivad, et miks me seda teeme. Räägime neile, et Piibel käsib meil armastada tegudega," rääkis ta. Hiljuti hakkasid töölised filtreerima radioaktiivset vett Fukushima jaamas, lootuses vähendada reostunud vee hulka ning vähendada ka vajadust värskete varude järele.